1.pielikums
Metu konkursa
„Gājēju un velosipēdistu tilts pāri Zundam un tā integrācija pilsētvidē” 
nolikumam
 (ID Nr. RVP PAD 2023/1)


PAKALPOJUMA LĪGUMS
par autoruzraudzības veikšanu

Rīgā 
Parakstīšanas datums ir pēdējā pievienotā drošā elektroniskā paraksta un tā laika zīmoga datums


Rīgas valstspilsētas pašvaldības Pilsētas attīstības departaments, tā direktores Ilzes Purmales personā, kura rīkojas saskaņā ar Rīgas domes 2023.gada 30.augusta saistošo noteikumu Nr. 235 „Rīgas valstspilsētas pašvaldības nolikums” 74. punktu, Rīgas domes 2021. gada 7. jūlija nolikuma Nr. 86 „Rīgas valstspilsētas pašvaldības Pilsētas attīstības departamenta nolikums” 15.6. apakšpunktu un 16. punktu, turpmāk – Pasūtītājs, no vienas puses, un 
______________________, juridiskā adrese: _______________, tās valdes locekles ________________ personā, kurš rīkojas saskaņā ar ______, turpmāk – Izpildītājs, no otras puses, katrs atsevišķi turpmāk – Puse un abi kopā – Puses, 
[bookmark: _Hlk30404368]pamatojoties uz Pasūtītāja rīkotā metu konkursa „Gājēju un velosipēdistu tilts pāri Zundam un tā integrācija pilsētvidē”, identifikācijas Nr. RVP PAD 2023/1, un sarunu procedūras „Gājēju un velosipēdistu tilta pāri Zundam izveide, savienojot Durbes un Paula Valdena ielas būvniecības dokumentācijas izstrāde un autoruzraudzība”, identifikācijas Nr. RVP PAD _____, turpmāk – Iepirkums, rezultātiem, noslēdz šādu līgumu, turpmāk – Līgums:
 LĪGUMA PRIEKŠMETS
1.1. Pasūtītājs uzdod un Izpildītājs apņemas veikt būvprojekta „Gājēju un velosipēdistu tilts pāri Zundam izveide, savienojot Durbes un Paula Valdena ielas”, turpmāk – Būvprojekts, realizācijas būvdarbu Gājēju un velosipēdistu tilts pāri Zundam vietā, turpmāk – Objekts, atbilstību Būvprojektam, turpmāk – Autoruzraudzības darbi, atbilstoši Līguma, Latvijas Republikas būvnormatīvu un citu normatīvo tiesību aktu prasībām.
1.2. Autoruzraudzības darbu mērķis ir nodrošināt Izpildītāja veikto kontroli pēc projektēšanas darbu pabeigšanas līdz pilnīgai Objekta nodošanai ekspluatācijā, lai nodrošinātu Objekta realizāciju atbilstoši Būvprojektam, nepieļaujot būvniecības dalībnieku patvaļīgas atkāpes no izstrādātā  Būvprojekta, kā arī normatīvo aktu un standartu pārkāpumus būvdarbu gaitā.
LĪGUMA DARBĪBAS TERMIŅŠ
1.3. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei.
1.4. Termiņš Autoruzraudzības darbu veikšanai – no būvdarbu uzsākšanas līdz Objekta pieņemšanai ekspluatācijā, provizoriski līdz 2026. gada aprīlim.
1.5. Par Autoruzraudzības darbu izpildes termiņu tiek uzskatīts brīdis, kad Objekts pieņemts ekspluatācijā.
LĪGUMCENA UN NORĒĶINU KĀRTĪBA
1.6. Pasūtītājs apņemas Izpildītājam samaksāt par Autoruzraudzības darbiem līgumcenu tādā apjomā un termiņos kā noteiks šajā Līgumā un Iepirkumā iesniegtajā piedāvājumā.
1.7. Līgumcena ir EUR ________ (________euro un ________centi) bez pievienotās vērtības nodokļa, turpmāk – PVN. PVN tiek aprēķināts un maksāts saskaņā ar Latvijas Republikā spēkā esošajiem normatīvajiem aktiem.
1.8. Līgumcena ir maksimālā summa, par kādu Līguma darbības laikā Pasūtītājs var saņemt Autoruzraudzības darbus. Līgumcenas izmaiņas pieļaujamas Līgumā noteiktajā kārtībā. 
1.9. Līgumcena ietver visas ar Autoruzraudzības darbiem un Līgumā noteikto prasību izpildi saistītās izmaksas, tajā skaitā visas Autoruzraudzības darbu procesā izmantojamo materiālu un darbu izmaksas, pieskaitāmos izdevumus, transporta izmaksas, darbu organizācijas izmaksas, kā arī izmaksas par darbiem un materiāliem, kas nav norādīti Līguma sastāvā esošajos dokumentos, bet uzskatāmi par nepieciešamiem Autoruzraudzības darbu pienācīgai un kvalitatīvai veikšanai nolīgtajā termiņā.
1.10. Līgumcena visā Līguma darbības laikā netiek paaugstināta sakarā ar cenu pieaugumu darbaspēka, materiālu, darbu vai pieskaitāmo izdevumu izmaksām, nodokļu likmju vai nodokļu normatīvā regulējuma izmaiņām, kā arī jebkuriem citiem apstākļiem, kas varētu skart Līgumcena. Par līgumcenas palielināšanas pamatu no Izpildītāja puses nevar tikt uzskatīts jebkādas atsauces uz nepilnīgi veiktiem aprēķiniem, kā arī, pamatojoties uz jebkuriem citiem apstākļiem, ar kuriem profesionāli jārēķinās Izpildītājam, izpildot Līgumu.
1.11. Izpildītājs nav tiesīgs pieprasīt līgumcenas izmaiņas vai Līguma izpildes termiņa pagarinājumu sakarā ar nepieciešamajiem papildu darbiem, ja šādi papildu darbi ir radušies Izpildītāja Līguma saistību neizpildes vai nepienācīgas izpildes rezultātā kā tās tiešās vai netiešās sekas, vai arī tādu iemeslu dēļ, kuri viņam bija jāņem vērā vai arī pie pienācīgas rūpības varēja paredzēt, noslēdzot Līgumu.
1.12. Ja Izpildītājs sniedz pakalpojumus, kuri nav ietverti Līguma dokumentācijā vai, ja Autoruzraudzības darbu izpildes gaitā Izpildītājs ir patvarīgi atkāpies no Līguma noteikumiem, tad Izpildītājs par šādiem pakalpojumiem samaksu nesaņem.
1.13. Samaksa par Autoruzraudzības darbiem tiks veikta proporcionāli attiecīgajā mēnesī būvuzņēmēja faktiski izpildītājam būvdarbu apjomam Objektā attiecībā pret kopējo Autoruzraudzības apjomu (100%) naudas izteiksmē par attiecīgo Objektu. Autoruzraudzības apjoma proporcija attiecīgajam mēnesim tiek aprēķināta, vadoties no attiecīgajā mēnesī izpildīto būvdarbu apjoma attiecībā pret kopējo būvdarbu apjomu (100%) naudas izteiksmē būvdarbu izpildes daļai. Visi maksājumi tiks veikti 15 (piecpadsmit) darba dienu laikā no nodošanas-pieņemšanas akta parakstīšanas par Autoruzraudzības darbu veikšanu un elektroniska rēķina saņemšanas saskaņā ar Līgumā noteikto.
1.14. Līgumā noteikto maksājumu apmaksa skaitās izdarīta ar brīdi, kad Pasūtītājs ir veicis pārskaitījumu Izpildītāja norēķinu bankas kontā.
1.15. Pasūtītājs pirms samaksu veikšanas normatīvajos aktos noteiktajā kārtībā pārbauda, vai pret Izpildītāju ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības, vai Ziemeļatlantijas līguma organizācijas dalībvalsts noteiktās sankcijas, un saskaņā ar Latvijas Republikas normatīvo aktu prasībām Pasūtītājam ir pienākums neveikt samaksu, ja pret Izpildītāju noteiktās sankcijas ietekmē maksājumu. Iestājoties šajā punktā minētajiem apstākļiem Pasūtītājam ir pienākums piemērot Līguma 15.2.13. apakšpunktu. Samaksas pienākuma termiņu tecējums apstājas ar sankciju piemērošanas brīdi un tiek atjaunots ar Latvijas Republikas kompetento institūciju norādījumiem par sankciju atcelšanu. 
RĒĶINA FORMĀTS UN IESNIEGŠANAS KĀRTĪBA
1.16. Izpildītājs sagatavo grāmatvedības attaisnojuma dokumentus elektroniskā formātā, turpmāk – elektronisks rēķins, atbilstoši Rīgas valstspilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
1.17. Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes kanāliem:
1.17.1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
1.17.2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;
1.17.3. izmanto manuālu rēķina informācijas ievades Web formu portālā www.eriga.lv, sadaļā „Rēķinu iesniegšana”.
1.18. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
1.19. Puses vienojas, ka elektroniskā rēķina apmaksas termiņš ir 30 (trīsdesmit) darba dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu.
1.20. Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai. 
1.21. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam. 
1.22. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu un Pasūtītājs to ir pieņēmis apmaksai.
AUTORUZRAUDZĪBAS DARBU NODOŠANAS-PIEŅEMŠANAS KĀRTĪBA
1.23. Autoruzraudzības darbu izpildi no Izpildītāja puses apliecina katru mēnesi iesniegts, Pušu parakstīts, Autoruzraudzības darbu nodošanas-pieņemšanas akts, kurā Pasūtītājs norāda veikto darbu apjomu. 
1.24. Pasūtītājs 10 (desmit) darba dienu laikā pēc Autoruzraudzības darbu nodošanas-pieņemšanas akta saņemšanas paraksta to vai pretējā gadījumā rakstiski iesniedz Izpildītājam motivētu atteikumu pieņemt Autoruzraudzības darbus, kas veikti mēneša ietvarā.
1.25. Pasūtītājs ir tiesīgs nepieņemt izpildītos Autoruzraudzības darbus, ja konstatē, ka tie nav izpildīti vai ir izpildīti nepienācīgā kvalitātē. Pasūtītājs pēc saviem ieskatiem pārbaudes veikšanai ir tiesīgs pieaicināt ekspertu.
1.26. Puses nav ierobežotas tiesībās vienoties par atkārtotu trūkumu novēršanas termiņu, ja no Līguma satura izriet neatliekama nepieciešamība novērst trūkumus saistību atbilstošai un pilnīgai izpildei.
1.27. Gadījumā, ja Autoruzraudzības darbu nodošanas-pieņemšanas akta darbības ietvarā tiek konstatēts, ka Autoruzraudzības darbi, kas norādīti pieņemšanas-nodošanas aktā nav pabeigti vai to izpilde neatbilst Līguma noteikumiem, Autoruzraudzības darbu pieņemšana pārtraucama, un par to sastādāms abpusējs akts. Izpildītājam aktā norādītājā termiņā ar saviem spēkiem un līdzekļiem līdz galam jāizpilda nepadarītie Autoruzraudzības darbi, jānovērš trūkumi un atkārtoti jāveic Līguma šajā daļā noteiktās darbības.
1.28. Ja Pasūtītājs konstatē, ka Izpildītājs nevar novērst Pasūtītāja konstatētos trūkumus un Izpildītājs atsakās parakstīt Autoruzraudzības darbu pieņemšanas-nodošanas aktu, tad Pasūtītājs par šādiem apstākļiem rakstiski informē Izpildītāju, norādot apjomu par kuru Pasūtītājs pieņem sniegtos darbus. Šajā sakarā Līgums uzskatāms par izbeigtu 3 (trešajā dienā) pēc Pasūtītāja paziņojuma nosūtīšanas. Norēķinus Izpildītājs veic atbilstoši paziņojumā norādītajam apjomam pēc tam, kad Izpildītājs ir iesniedzis rēķinu, atbilstoši Līguma 4.daļas noteikumiem.
PUŠU PIENĀKUMI UN TIESĪBAS
1.29. Pasūtītāja pienākumi un tiesības:
1.29.1. Pasūtītājam ir pienākums sniegt Izpildītājam informāciju Līgumā paredzēto Autoruzraudzības darbu veikšanai;
1.29.2. Pasūtītājs nodod Izpildītāja rīcībā visu nepieciešamo un Izpildītāja rakstiski pieprasīto dokumentāciju;
1.29.3. Pasūtītājs ir tiesīgs izteikt savas vēlmes, ierosinājumus un norādījumus par Autoruzraudzības darbu gaitu, kas ir saistoši Izpildītājam, ja tie nav pretrunā ar Būvprojektu, kā arī par patstāvīgi atklātajiem Objekta būvdarbu defektiem, pārkāpumiem un atkāpēm no Būvprojekta, Būvdarbu tāmes vai Latvijas Republikā spēkā esošajiem normatīvajiem aktiem;
1.29.4. Pasūtītājam ir tiesības kontrolēt Izpildītāja veiktos Autoruzraudzības darbus, to apjomu un kvalitātes atbilstību normatīvo aktu un Līguma prasībām;
1.29.5. Pasūtītājam ir tiesības nodrošināt Objektu ekspertīzes veikšanu un, pamatojoties uz šādas ekspertīzes slēdzienu vai Objekta pieņemšanas ekspluatācijā konstatētajām neatbilstībām attiecībā uz Autoruzraudzības darbu, atteikt Izpildītāja turpmāko Autoruzraudzības darbu nodošanas-pieņemšanas aktu parakstīšanu un turpmāku apmaksas veikšanu;
1.29.6. Pasūtītājam ir pienākums samaksāt Izpildītājam atlīdzību Līgumā noteiktajā kārtībā un apmērā.
1.30. [bookmark: _Hlk100586215]Izpildītāja pienākumi:
1.30.1. [bookmark: _Hlk120179934]ja būvdarbu iepirkuma procedūras laikā vai Objekta apskatē potenciālais būvdarbu veicējs konstatē nepilnības vai trūkumus izstrādātajā Būvprojektā, Izpildītājam ir pienākums sniegt paskaidrojumus, kā arī autoruzraudzības kārtībā bez papildus atlīdzības veikt izmaiņas Būvprojektā, novērst konstatētās nepilnības un trūkumus, iesniedzot Pasūtītājam tehnisko risinājumu 5 (piecas) darba dienu laikā no attiecīga Pasūtītāja pieprasījuma iesniegšanas Izpildītājam, neatkarīgi no tā, vai šāda nepieciešamība radusies Izpildītāja kļūdas vai citu iemeslu dēļ; 
1.30.2. [bookmark: _Hlk100586353]veikt Autoruzraudzības darbus atbilstoši Rīgas domes Pilsētas attīstības departamenta Arhitektūras un pilsētvides dizaina pārvaldē, turpmāk – Būvvalde, akceptētajam Būvprojektam, spēkā esošajiem normatīvajiem aktiem un Līgumam;
1.30.3. būvdarbu gaitā savlaicīgi pārbaudīt Objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību Būvprojektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji Būvprojektā paredzētajiem;
1.30.4. pārbaudīt, vai ir atbilstoša Būvprojekta un būvdarbu izpildes dokumentācija;
1.30.5. nekavējoties rakstiski informēt Pasūtītāju, ja tiek konstatētas patvaļīgas atkāpes no Būvprojekta vai, ja netiek ievērotas Latvijas normatīvo aktu, tai skaitā būvnormatīvu prasības;
1.30.6. visas atkāpes no Būvprojekta fiksēt Autoruzraudzības darbu žurnālā; 
1.30.7. attiecībā uz atkāpēm no Būvprojekta, kuras ir saskaņotas ar Izpildītāju, Izpildītājs Autoruzraudzības darbu žurnālā izdara saskaņojuma atzīmi;
1.30.8. apsekot Objektu un piedalīties būvsapulcēs ne retāk kā 2 (divas) reizes mēnesī, iepriekš saskaņojot ar Pasūtītāju laiku un vietu;
1.30.9. pabeidzot Objekta būvniecību, Autoruzraudzības darbu žurnālā izdarīt atzīmi par izpildīto būvdarbu atbilstību Būvprojektam un ar Izpildītāju saskaņotajām izmaiņām;
1.30.10. ierasties Objektā ne vēlāk kā nākamajā darba dienā pēc Pasūtītāja rakstiska vai mutiska pieprasījuma saņemšanas;
1.30.11. pēc Pasūtītāja uzaicinājuma piedalīties būvniecībā iesaistīto personu būvsapulcēs;
1.30.12. piedalīties to būvdarbu pieņemšanā, kuros Autoruzraugam ir jāpiedalās saskaņā ar normatīvo aktu prasībām vai Pasūtītāja pieprasījumu;
1.30.13. sniegt būvniecības dalībniekiem rakstiskas atbildes uz pamatotiem jautājumiem par Būvprojektu, kas tiem radušies saistībā ar būvdarbu izpildi. Katrai atbildei ir jābūt pēc būtības un pamatotai. Atbilde uz konkrēto jautājumu jādod pēc iespējas ātrāk, bet ne vēlāk kā 2 (divu) darba dienu laikā no jautājuma uzdošanas vai citā samērīgā termiņā, ja par to ir vienojušās Puses;
1.30.14. sniegt atzinumus par konkrētu būvniecībā piedāvāto būvizstrādājumu atbilstību Būvprojektam un to ietekmi uz Būvprojektā sasniedzamajiem mērķiem;
1.30.15. citas tiesības un pienākumi, kuri ir noteikti spēkā esošajos normatīvajos aktos.
1.30.16. nekavējoties rakstiski ziņot Pasūtītājam par apstākļiem, kas atklājušies Autoruzraudzības darbu izpildes procesā un kas var radīt šķēršļus turpmākai Būvdarbu kvalitatīvai un savlaicīgai izpildei;
1.30.17. iesniegt Pasūtītājam visu nepieciešamo informāciju, tai skaitā dokumentus, Objekta būvju ekspertīzes veikšanai;
1.30.18. Autoruzraudzības darbus izpildīt tādā kvalitātē, lai saņemtu Pasūtītāja nodrošinātās Objekta būvju ekspertīzes pozitīvu slēdzienu un Objekta pieņemšanu ekspluatācijā. Nepilnības attiecībā uz Autoruzraudzības darbu, ko konstatē eksperts vai Objekta pieņemšanas ekspluatācijā veicēji, Izpildītājs izlabo bez papildus atlīdzības un Pasūtītāja norādītajā termiņā;
1.30.19. izpildīt Autoruzraudzības darbus un veikt savus pienākumus ar vislielāko rūpību, efektivitāti un ekonomiju. Izpildītājam ir jāaizsargā Pasūtītāja intereses Līguma ietvaros attiecībās ar trešajām personām, kā arī jāievēro saņemtās informācijas konfidencialitāte;
1.30.20. nekavējoties informēt Pasūtītāju par nepieciešamību veikt labojumus Būvprojektā, neatkarīgi no tā, vai šāda nepieciešamība radusies Izpildītāja kļūdas vai citu iemeslu dēļ;
1.30.21. piedalīties defektu novēršanā (bez atlīdzības jāveic izmaiņas vai papildinājumi būvprojekta dokumentācijā) gadījumā, ja būves ekspluatācijas laikā, kamēr spēkā ir būvdarbu garantijas termiņš, atklājās defekti, kas radušies neatbilstošu risinājumu dēļ būvprojekta dokumentācijā. Strīda gadījumā Pasūtītājs, Izpildītājs un būvuzņēmējs pieaicina savstarpēji atzītu ekspertu vai ekspertu grupu – defekta cēloņa noteikšanai;
1.30.22. nodrošināt, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami Autoruzraudzības veikšanai saskaņā ar normatīvajiem aktiem un, lai Līguma izpildē tiktu iesaistīti speciālisti, kuriem ir visas nepieciešamās atļaujas/sertifikāti/ licences, ja tādas nepieciešamas saskaņā ar normatīvajiem aktiem, un nodrošināt tādu Līguma izpildei nepieciešamā kvalificētā personāla skaitu, kas nodrošina Līgumā noteikto veicamo darbu pilnvērtīgu izpildi.
1.30.23. citas normatīvajos aktos Izpildītājam noteiktās autoruzraugam noteiktie pienākumi.
1.31. Izpildītāja tiesības:
1.31.1. saņemt samaksu par kvalitatīvu un atbilstoši Līguma un normatīvo aktu prasībām veiktiem Autoruzraudzības darbiem;
1.31.2. pārbaudīt, vai Objektā ir atbilstoša Būvprojekta un būvdarbu izpildes dokumentācija;
1.31.3. jebkurā laikā rakstiski pieprasīt no Pasūtītāja savu pienākumu pildīšanai nepieciešamo, vajadzīgo un Pasūtītāja rīcībā esošo informāciju;
1.31.4. pārbaudīt būvdarbu secības un kvalitātes atbilstību Būvprojektam, kā arī normatīvo aktu prasībām;
1.31.5. citas normatīvajos aktos Izpildītājam noteiktās autoruzrauga tiesības.
APDROŠINĀŠANA
1.32. Izpildītājam 3 (trīs) darba dienu laikā pirms Autoruzraudzības darbu uzsākšanas jāiesniedz Pasūtītājam Ministru kabineta 2014. gada 19. augusta noteikumu Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā noslēgta būvspeciālista (atbildīgā Autoruzrauga vai būvkomersanta, kas nodarbina konkrēto būvspeciālistu) profesionālās civiltiesiskās atbildības apdrošināšanas līguma kopija, uzrādot oriģinālu, kas nodrošina to zaudējumu atlīdzību, kuri var rasties trešajām personām būvniecības dalībnieku darbības vai bezdarbības (vai šādas darbības vai bezdarbības seku) dēļ. Apdrošināšanas līgumam jābūt spēkā visā Būvdarbu un to garantijas laikā.
1.33. Gadījumā, ja Līguma parakstīšanas brīdī Izpildītājam ir spēkā esošs apdrošināšanas līgums, kas atbilst Līguma 7.1. punkta prasībām, izņemot tā termiņu, Izpildītājam ir pienākums pirms spēkā esošā apdrošināšanas līguma darbības beigām, iesniegt Pasūtītājam jaunu apdrošināšanas līgumu, kas atbilst normatīvo aktu prasībām.
1.34. Ja noslēgtā apdrošināšanas līguma termiņš tuvojas beigām, bet būvdarbi vēl turpinās, Izpildītājam ir pienākums pirms spēkā esošā apdrošināšanas līguma darbības beigām iesniegt Pasūtītājam jaunu apdrošināšanas līgumu (vai pagarināt esošo) ar beigu termiņu līdz Būvdarbu un būvdarbu garantijas laika beigām.
1.35. Jebkurus zaudējumus, kuri pārsniedz apdrošinātāja atlīdzinātos, sedz Izpildītājs.
PUŠU ATBILDĪBA
1.36. Saskaņā ar Latvijas Republika normatīvajos aktos noteikto Puses ir atbildīgas par otrai Pusei nodarītajiem zaudējumiem, ja tie radušies Puses, tai skaitā tās darbinieku, pilnvaroto personu, Līguma izpildē iesaistīto trešo personu darbības vai bezdarbības rezultātā, tām pārkāpjot Līgumā noteiktās saistības.
1.37. Puses nekavējoties brīdina viena otru par zaudējumus radošu gadījumu iestāšanos, lai varētu pretendēt uz zaudējumu atlīdzības saņemšanu.
1.38. Izpildītājs maksā Pasūtītājam līgumsodu 100,00 (viens simts) euro apmērā par katru reizi, kad tā autoruzraugs nav ieradies Objektā Pasūtītāja norādītajā laikā. 
1.39. Ja Izpildītājs vienlaikus ar būvniecības darbu veikšanu neuzsāk pildīt Autoruzraudzības darbus Pasūtītājam ir tiesības pieprasīt Izpildītājam maksāt līgumsodu 0,2% (nulle, komats, divi procenti) no Līguma 3.2. punktā norādītās līgumcenas par katru nokavēto dienu, bet ne vairāk par 10% (desmit procenti) no tās. Līgumsods aprēķināms par laika periodu no attiecīga paziņojuma saņemšanas no Pasūtītāja, līdz dienai, kad Izpildītājs novērsis Autoruzraudzības darbu izpildes trūkumu.
1.40. Ja Izpildītājs neuzsāk pildīt Autoruzraudzības darbus 15 (piecpadsmit) darba dienu laikā no brīža, kad ar attiecīgu paziņojumu Izpildītājs tiek informēts par Būvprojekta realizēšanas uzsākšanu, uzskatāms, ka Izpildītājs ir atteicies pildīt Autoruzraudzības darbus, un ir vienpusēji atkāpies no Līguma izpildes, piekrītot Autoruzraudzības darbu pienākumu pildīšanu nodot Pasūtītāja izvēlētam attiecīgas kvalifikācijas speciālistam.
1.41. Ja kļūdu Būvprojektā dēļ ir nepieciešamas izmaiņas izstrādātajā Būvprojektā atbilstoši Ministru kabineta 2014. gada 19. augusta noteikumu Nr. 500 „Vispārīgie būvnoteikumi” VI nodaļai, Izpildītājs atlīdzina Pasūtītājam izdevumus par veikto ekspertīzi (ja tā būs nepieciešama), bet būvdarbu apturēšanas gadījumā atbilstoši Ministru kabineta 2014. gada 19. augusta noteikumu Nr. 500 „Vispārīgie būvnoteikumi” 69.1. punktam Pasūtītājam ir tiesības pieprasīt no Izpildītāja līgumsodu 0,3 (trīs desmitdaļas procenta) % apmērā no Līguma 3.2. punktā noteiktās līgumcenas, bet ne vairāk kā 10 (desmit) % no Līgumcenas bez PVN.
1.42. Ja Pasūtītājs vienpusēji atkāpjas no Līguma saskaņā ar Līguma 12.2. punktu, Izpildītājam 10 (desmit) kalendāro dienu laikā pēc Pasūtītāja paziņojuma par vienpusēju atkāpšanos no Līguma saņemšanas, jāsamaksā Pasūtītājam līgumsods 10% (desmit procentu) apmērā no līgumcenas, kā arī Pasūtītājs neveic samaksu par nepilnā mēneša laikā veikto Autoruzraudzības darbu izpildi.
1.43. Par Līguma samaksas termiņa kavējumu Pasūtītājs maksā Izpildītājam līgumsodu 0.1% (vienu desmitdaļas procentu) apmērā no laikā nesamaksātās daļas par katru nokavēto kalendāro dienu, bet kopā ne vairāk kā 10% (desmit procentu) no laikā nesamaksātās daļas.
1.44. Ja Izpildītājs nepamatoti kavē Līguma 6.2.1., 6.2.14. apakšpunktā noteikto termiņu, tad Pasūtītājam ir tiesības piemērot un Izpildītājam ir pienākums samaksāt Pasūtītājam līgumsodu 200,00 (divi simti) euro apmērā par katru gadījumu. 
1.45. Par Līguma 7.1. punktā noteiktā termiņa kavējumu Izpildītājs maksā Pasūtītājam līgumsodu 50,00 (piecdesmit) euro par katru nokavējuma dienu.
1.46. Pasūtītājs ir tiesīgs piemērot Izpildītājam līgumsodu 300,00 (trīs simti) euro apmērā par katru konstatēto autoruzraudzības pārkāpumu (netiek veikta autoruzraudzība, netiek veiktas regulāras atzīmes autoruzraudzības žurnālā par darba gaitu un atkāpēm no Būvprojekta, tiek slēptas darba atkāpes, neatrunājot tās žurnālā u.c. pārkāpumi). 
1.47. Ja nokavēts kāds no Līgumā noteiktajiem termiņiem, līgumsods tiek aprēķināts par periodu, kas sākas nākamajā dienā pēc Līgumā noteiktā saistību izpildes termiņa un ietver dienu, kurā saistības izpildītas.
1.48. Līgumsoda samaksa neatbrīvo no Līgumā noteikto saistību pilnīgas izpildes.
1.49. Līgumsodu samaksā 20 (divdesmit) darba dienu laikā no attiecīga rēķina saņemšanas dienas. Pasūtītājam ir tiesības veikt līgumsoda ieturējumu.
1.50. Puses vienojas, ka Pasūtītājam saskaņā ar Līgumu pienākošos līgumsodus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz Līgumu, pienākas Izpildītājam.
1.51. Izpildītājs, veicot Autoruzraudzības darbus, ir atbildīgs par Pasūtītājam vai būvuzņēmējam nodarītajiem zaudējumiem, kas radušies Izpildītāja vainas dēļ. Zaudējumu atlīdzināšana tiek veikta, Pusēm savstarpēji vienojoties, bet, ja Puses nevar vienoties, tad tiesā Latvijas Republikas normatīvajos tiesību aktos noteiktajā kārtībā.
INTELEKTUĀLAI ĪPAŠUMS UN AUTORTIESĪBAS
1.52. Intelektuālā īpašuma tiesības, kas attiecas uz dokumentāciju vai jebkuru citu Izpildītāja Līguma ietvaros izstrādāto produktu, ar tā radīšanas brīdi pāriet Pasūtītājam, kas šīs tiesības var izmantot pēc saviem ieskatiem, bez jebkādiem ģeogrāfiskiem vai citiem ierobežojumiem.
1.53. Ja Līguma izpilde ietver autora darba vai cita intelektuālā īpašuma objekta radīšanu, kopā ar izpildīto darbu Izpildītājs Pasūtītājam nodod ekskluzīvas radītā intelektuālā īpašuma objekta lietošanas mantiskās tiesības, kuras saskaņā ar normatīvajiem aktiem un tajos noteiktā apjoma ietvaros Pasūtītājs ir tiesīgs saņemt, tajā skaitā Būvprojektu publiskot, publicēt, pilnībā vai daļēji pārveidot u.tml. Izpildītājs nav tiesīgs ar šo objektu turpmāk rīkoties bez Pasūtītāja iepriekšēja rakstiska saskaņojuma, 
1.54. Izpildītājs garantē, ka Līguma īstenošanā netiks pieļauti autortiesību pārkāpumi.
NEPĀRVARAMAS VARAS APSTĀKĻI
1.55. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Puses nevarēja iepriekš paredzēt un novērst.
1.56. Pie šādiem apstākļiem pieskaitāmi – ugunsnelaime, kara darbība, epidēmija, dabas stihija, kā arī citi apstākļi, kas neiekļaujas Pušu iespējamās kontroles un ietekmes robežās.
1.57. Par nepārvaramas varas apstākli nevar tikt atzīta Izpildītāja apakšuzņēmēju un citu Līguma izpildē iesaistīto personu saistību neizpilde, vai nesavlaicīga izpilde.
1.58. Tai Pusei, kura atsaucas uz nepārvaramu, ārkārtēja rakstura apstākļu darbību, 3 (trīs) dienu laikā par tiem jāpaziņo otrai Pusei, norādot iespējamo saistību izpildes termiņu.
1.59. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk nekā par 30 (trīsdesmit) dienām, abām Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt otrai zaudējumu atlīdzību.
1.60. Par nepārvaramas varas apstākļiem nevar tikt uzskatīti tādi apstākļi, kurus saprātīga persona Līguma noslēgšanas brīdī varēja paredzēt. 
LĪGUMA GROZĪŠANAS KĀRTĪBA
1.61. Līguma grozījumi ir pieļaujami, ja tie nemaina Līguma vispārējo raksturu un atbilst vienam no šādiem gadījumiem:
1.61.1. grozījumi ir nebūtiski;
1.61.2. grozījumi ir būtiski. Ja grozījumi ir būtiski, tos drīkst izdarīt, neveicot Publisko iepirkumu likumā paredzēto procedūru, tikai Līguma 11.2. punktā noteiktajos gadījumos;
1.61.3. grozījumi attiecas uz līgumcenas palielinājumu neatkarīgi no tā, vai tie ir būtiski vai nebūtiski. Līguma grozījumi ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar Līguma 11.2.1. - 11.2.3. apakšpunktu), vienlaikus nepārsniedz 10% (desmit procentus) no sākotnējās līgumcenas.
1.62. Būtiski Līguma grozījumi ir pieļaujami:
1.62.1. gadījumos, kad Pasūtītājam ir nepieciešami papildu pakalpojumi, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkuma procedūrā iegādāto, vai Izpildītāja maiņa radītu ievērojamas grūtības;
1.62.2. ja ir radusies tādu no Pušu gribas neatkarīgu apstākļu dēļ neparedzētu darbu nepieciešamība, kurus Puses, slēdzot Līgumu, nevarēja paredzēt;
1.62.3. ja pēc Pasūtītāja iniciatīvas ir radušiem tādi neparedzēti darbi, Pasūtītājam precizējot vai papildinot Līguma priekšmetu vai Līguma objektu;
1.62.4. ja Līgums objektīvu, no Izpildītāja gribas neatkarīgu iemeslu dēl nav izpildāms, ja netiek veikti neparedzēti darbi;
1.62.5. un citi Līguma grozījumi, kas nepieciešami tādu iemeslu dēļ, kurus Pasūtītājs iepriekš nevarēja paredzēt;
1.62.6. ja Izpildītāju aizstāj ar citu Autoruzraudzības darbu veicēju atbilstoši normatīvo aktu noteikumiem par komersantu reorganizāciju un uzņēmuma pāreju, un šis Autoruzraudzības darbu veicējs sniedzējs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42.panta otrās daļas 1.-7., 10.-14.punktā paredzētie izslēgšanas noteikumi.
1.63. Ja Līguma izpildes gaitā radusies Līguma 11.2.2.-11.2.5. apakšpunktā minētā nepieciešamība veikt izmaiņas Iepirkuma tehniskajā specifikācijā, tai skaitā, ja Līguma izpildes laikā tiek konstatēta nepieciešamība koriģēt Autoruzraudzības darbu sniegšanas uzdevumu ar papildus uzdevumiem, lai sasniegtu Autoruzraudzības darbu maksimāli efektīvāku rezultātu un lietderību turpmākajā Pasūtītāja rīcībā, tad Pusēm ir tiesības vienoties par izmaiņām Tehniskajā specifikācijā, kā arī atbilstošām Līguma līgumcenas izmaiņām un izmaiņām Pakalpojuma izpildes termiņos, objektīvi izvērtējot izmaiņu pamatotu nepieciešamību.
1.64. Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās Līguma līgumcenas attiecībā uz katru gadījumu, kas minēts Līguma 11.2.1.-11.2.5. apakšpunktā.
1.65. Ja pēc Līguma noslēgšanas datuma spēkā esošajos normatīvajos aktos tiek izdarīti grozījumi, kas pazemina vai paaugstina Izpildītāja veiktās darba izmaksas, un šādi grozījumi nav atspoguļoti līgumcenā, tad, pēc abu pušu savstarpējas vienošanās, tiek grozīta līgumcena.
1.66. Līguma grozījumi izdarāmi rakstiski, sastādot par to vienošanos. Un tie ir spēkā tikai pēc rakstveida vienošanās abpusējas parakstīšanas.
LĪGUMA PIRMSTERMIŅA IZBEIGŠANA
1.67. Līgums var tikt izbeigts tikai Līgumā noteiktajā kārtībā un Pusēm savstarpēji raktveidā vienojoties. 
1.68. Pasūtītājs, nemaksājot līgumsodu un neatlīdzinot nekādus zaudējumus, var vienpusēji atkāpties no Līguma pirms termiņa, nosūtot Izpildītājam rakstveida paziņojumu, Publisko iepirkumu likumā paredzētajos un šādos gadījumos:
1.68.1. Izpildītājs neveic Autoruzraudzības darbus, par ko Pasūtītājs nosūtījis rakstveida paziņojumu;
1.68.2. Izpildītājs neievēro kādu no Līgumā noteiktajiem Autoruzraudzības darbu izpildes termiņiem un ja Izpildītāja nokavējums ir sasniedzis vismaz 5 (piecas) darba dienas;
1.68.3. Izpildītājs neievēro likumīgus Pasūtītāja norādījumus vai arī nepilda kādas Līgumā noteiktās saistības vai pienākumus, un ja Izpildītājs šādu neizpildi nav novērsis 5 (piecu) darba dienu laikā pēc attiecīga rakstiska Pasūtītāja paziņojuma saņemšanas;
1.68.4. Izpildītājs atkārtoti nepilda kādu no Līgumā noteiktajiem Izpildītāja pienākumiem, par ko Pasūtītājs rakstveidā brīdinājis Izpildītāju;
1.68.5. Pakalpojuma sniegšana neatbilst Līgumam, un šī neatbilstība nav vai nevar tikt novērsta un neatbilstībā nav vainojams Pasūtītājs;
1.68.6. Izpildītājs pēc Pasūtītāja pieprasījuma neaptur Pakalpojuma izpildi Līgumā noteiktajos gadījumos;
1.68.7. Izpildītājs pārkāpj Latvijas Republikā spēkā esošos normatīvos aktus vai Līguma prasības, kas attiecas uz Pakalpojuma izpildes kārtību un kvalitāti;
1.68.8. Izpildītājs nespēj turpmāk pildīt Līgumu;
1.68.9. Izpildītājs Līguma noslēgšanas laikā vai Līguma izpildes laikā sniedzis nepatiesas vai nepilnīgas ziņas vai apliecinājumus;
1.68.10. Pret Izpildītāju uzsākts maksātnespējas process vai tā darbība izbeigta vai pārtraukta, vai apturēta Izpildītāja saimnieciskā darbība;
1.68.11. Līgumu nav iespējams izpildīt tādēļ, ka Izpildītājam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
1.69. Pasūtītājs ir tiesīgs vienpusēji atkāpties no Līguma arī citos Līguma 12.2. punktā neminētos gadījumos. Šajā gadījumā Pasūtītājs vismaz 1 (vienu) kalendāro mēnesi iepriekš rakstiski brīdina Izpildītāju par Līguma izbeigšanu.
1.70. Pēc Pasūtītāja vienpusējas atkāpšanās no Līguma, Puses sastāda aktu par faktiski veikto Autoruzraudzības darbu apjomu un to vērtību, par ko Pasūtītājs veic samaksu. Izpildītāja neierašanās nekavē akta sastādīšanu, un Izpildītāja neierašanās gadījumā uzskatāms, ka Izpildītājs piekrīt aktā konstatētajam. 
1.71. Ja Pasūtītājs nokavē kādu Līgumā noteikto maksājumu, Izpildītājs var vienpusēji atkāpties no Līguma – ar nosacījumu, ka Pasūtītājs 10 (desmit) dienu laikā no attiecīga Izpildītāja rakstiska paziņojuma saņemšanas dienas nav veicis maksājumu Izpildītājam.
1.72. Līguma darbība tiek pārtraukta, ja tiek pārtraukti būvdarbi. Šādā gadījumā Pasūtītājs rakstiski informē Izpildītāju par Līguma darbības pārtraukšanu 10 (desmit) darba dienas iepriekš.
1.73. Izpildītājs var vienpusēji atkāpties no Līguma pirms termiņa, nosūtot Pasūtītājam rakstveida paziņojumu, ja:
1.73.1. Pasūtītājs neveic maksājumus Līguma noteiktajā kārtībā, un līgumsods sasniedzis 10% (desmit procentus) no neapmaksātā rēķina summas bez PVN;
1.73.2. Pasūtītāja darbība tiek izbeigta vai pārtraukta.
STRĪDU RISINĀŠANAS KĀRTĪBA
1.74. Visus strīdus, kas radīsies Pušu starpā saistībā ar Līguma izpildi, Puses risina sarunu un vienošanās ceļā, sagatavojot un parakstot par to vienošanos. Ja strīdus un domstarpības neizdodas atrisināt sarunu un vienošanās ceļā, tad tie nododami izskatīšanai Latvijas Republikas tiesā saskaņā ar Latvijas Republikas normatīvo aktu prasībām, izņemot Līguma 13.2. punktā noteiktajā gadījumā.
1.75. Pušu domstarpības, kas rodas Būvprojekta vai tā atsevišķu daļu kvalitātes un to atbilstības Līguma noteikumiem novērtēšanā izšķir neatkarīgs eksperts, kuru puses izraugās abpusēji vienojoties.
KONFIDENCIALITĀTE
1.76. Puses apņemas ievērot no otras Puses saņemtās informācijas konfidencialitāti, neizpaust šādu informāciju trešajām personām, izņemot normatīvajos aktos noteiktajos gadījumos un kārtībā, konfidencialitātes saistībai ir beztermiņa raksturs. 
1.77. Informācijas konfidencialitāte Pusei ir konkrēti jānorāda, tā nevar atsaukties uz otras Puses pienākumu to zināt vai paredzēt. 
1.78. Konfidencialitātes nosacījums attiecas kā uz rakstisku informāciju, tā arī mutisku informāciju, elektronisku informāciju un uz jebkuru citu informāciju, tai skaitā šī Līguma noteikumiem, neatkarīgi no informācijas nodošanas veida, laika un vietas. 
PRASĪBAS ATTIECĪBĀ UZ PERSONĀLU UN APAKŠUZŅĒMĒJIEM
1.79. [bookmark: _Hlk33796565]Autoruzraudzības darbu veikšanai Izpildītājs piesaista savā piedāvājumā norādīto speciālistu un apakšuzņēmējus. Izpildītājs ir atbildīgs par piesaistītā speciālista un apakšuzņēmēju veiktā darba atbilstību Līguma prasībām.
1.80. [bookmark: _Hlk120183408]Līguma parakstīšanas dienā Izpildītājam jāiesniedz Autoruzraudzības darbu veikšanā iesaistīto visu apakšuzņēmēju (ja tādus plānots iesaistīt; Līguma 3. pielikums) saraksts, kurā norādīti apakšuzņēmēju nosaukumi, kontaktinformācija un to pārstāvēttiesīgās personas, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. Līguma izpildes laikā Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Pakalpojuma sniegšanā.
1.81. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
1.82. Pasūtītājs nepiekrīt Iepirkuma piedāvājumā norādītā speciālista nomaiņai, ja piedāvātais speciālists neatbilst Iepirkuma dokumentos speciālistiem vai personālam izvirzītajām prasībām vai tam nav vismaz tādas pašas kvalifikācijas, kas tika vērtēts Iepirkumā.
1.83. Pasūtītājs nepiekrīt Iepirkumā piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
1.83.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
1.83.2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
1.83.3. piedāvātais apakšuzņēmējs, kura sniedzamo Pakalpojumu vērtība ir vismaz 10% (desmit procenti) no kopējās Līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem.
1.84. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
1.85. Pasūtītājs pieņem lēmumu atļaut vai atteikt Izpildītāja speciālista vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
1.86. Pasūtītājs nav paredzējis Līgumā veikt maksājumus apakšuzņēmējiem.
CITI NOTEIKUMI
1.87. Pasūtītāja nozīmēta kontaktpersona šī Līguma izpildes laikā: Rīgas domes Pilsētas attīstības departamenta Projektu vadības pārvaldes Projektu attīstības nodaļas Galvenais projektu vadītājs Emīls Zinkēvičs, e-pasts: emils.zinkevics@riga.lv, tālrunis: +371 67012858.
1.88. Izpildītāja nozīmēta kontaktpersona šī Līguma izpildes laikā: ir _______ , e-pasts: ____, mob. tālr. ________.
1.89. Puses kontaktpersona ir atbildīga par Līguma izpildes organizēšanu un uzraudzīšanu. Kontaktpersonai, kas nav Puses izpildinstitūcijas loceklis vai kuram nav attiecīga pilnvarojuma, nav tiesību veikt labojumus vai izdarīt grozījumus šajā Līgumā. 
1.90. Šis Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus.
1.91. Ja kāds no Līguma noteikumiem atbilstoši Latvijas Republikas spēkā esošajiem normatīvajiem aktiem kļūst pilnībā vai daļēji par spēkā neesošu vai kļūst neizpildāms, tas nekādā veidā neietekmē un neatceļ pārējo Līguma noteikumu spēka esamību un likumību, bet Līguma noteikumi, kas kļūst par spēkā neesošiem vai neīstenojamiem, jāaizstāj ar citiem noteikumiem, atbilstoši Līguma mērķiem saskaņā ar attiecīgos normatīvos aktos izvirzītām prasībām.
1.92. Jautājumi, kas nav noregulēti Līgumā, apspriežami saskaņā ar Latvijas Republikas normatīvajiem aktiem.
1.93. Kādu Līgumā noteikto tiesību neizmantošana neietekmē šādas tiesības un nenozīmē Puses atteikšanos no šādām tiesībām, tāpat šādu tiesību daļēja izmantošana neliedz Pusēm to tālāku izmantošanu.
1.94. Šajā Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm, un nekādā gadījumā nevar tikt izmantots vai ietekmēt Līguma noteikumu tulkošanu.
1.95. Puses informācijas un dokumentu apritē izmanto Līgumā norādītos e-pastus. Informācija un dokumenti, kas nosūtīti otrai Pusei uz Līgumā norādīto e-pastu, uzskatāmi par saņemtiem un tie ir saistoši otrai Pusei. Minētais noteikums neattiecas uz informāciju un dokumentiem, kuru iesniegšanas/nosūtīšanas kārtība ir īpaši atrunāta citos Līguma noteikumos. Ja dokuments sūtīts ar pasta starpniecību ierakstītā sūtījumā, tas uzskatāms par saņemtu 7. (septītajā) dienā pēc tā nodošanas pastā, bet, ja tas sūtīts elektroniski, tas uzskatāms par paziņotu 2. (otrajā) darba dienā pēc tā nosūtīšanas. 
1.96. Pusēm ir pienākums nekavējoties rakstiski paziņot otrai Pusei par šajā Līgumā norādīto rekvizītu maiņu, pretējā gadījumā nepaziņojusī Puse nevar atsaukties uz saistību neizpildi, ko izraisījis nepaziņošanas fakts.
1.97. Līgums un tā pielikumi satur pilnīgu Pušu vienošanos, un Pusēm ir saistošas tikai tās saistības, kas ir atrunātas šajā Līgumā un tā pielikumos. Ja starp Pusēm attiecībā uz Līguma priekšmetu ir iepriekš ticis noslēgts līgums, tad ar šī Līguma spēkā stāšanos iepriekš noslēgtais līgums beidz savu darbību, ievērojot līguma noteikumos noteikto. 
1.98. Puses ar saviem parakstiem apliecina, ka Pusēm ir saprotams Līguma saturs, nozīme un sekas, Puses atzīst Līgumu par pareizu un savstarpēji izdevīgu un tās labprātīgi vēlas to parakstīt.
1.99. Līgumam ir pievienoti 3 (trīs) pielikumi, kas ir Līguma neatņemama sastāvdaļa:
1.pielikums – Būvprojekts;
2.pielikums – Finanšu piedāvājums;
3.pielikums – Autoruzraudzības darbu veikšanā iesaistīto visu apakšuzņēmēju saraksts. 
1.100. [bookmark: _Hlk100583472]Līgums ir sastādīts latviešu valodā uz __ (_____) lapām,  elektroniska dokumenta veidā, parakstīts ar drošiem elektroniskiem parakstiem un satur laika zīmogus. Elektroniski parakstītais līgums glabājas pie katras Puses.

